Elämäsi parhain aika

Elämäsi parhain aika (The Time of Your Life, suomeksi myös nimillä Tämä elämäsi aika, Elämä on leikki ja Elämän liekkiHakusana Saroyan, Ilona- esitystietokanta, Teatterin tiedotuskeskus, viitattu 14.12.2014.William Saroyan, authorscalendar.info. Viitattu 11.10.2014.) on yhdysvaltalaisen William Saroyanin kirjoittama viisinäytöksinen näytelmä vuodelta 1939. Se on ensimmäinen näytelmä, joka voitti sekä Pulitzer-palkinnon että New York Drama Critics’ Circlen palkinnon.Drama, Pulitzer Prizes. Viitattu 11.10.2014.Past Awards, New York Drama Critics’ Circle. Viitattu 11.10.2014. Näytelmä kantaesitettiin 25. lokakuuta 1939 New Yorkin Booth-teatterissa.Saroyan, William: The Time of Your Life. New York: Harcourt, Brace 1939. Näytelmän on ensimmäisenä suomentanut Toini Aaltonen vuonna 1942. ==Pääroolit== * Joe, varakas ja hyväsydäminen tyhjäntoimittaja * Tom, Joen ihailija, oppipoika, juoksupoika ja ystävä * Kitty Duval, nuori prostituoitu joka haaveilee paremmasta * Nick, kapakan omistaja * Arab, itämainen filosofi ja huuliharpunsoittaja * Kit Carson, vanha intiaanitaistelija * McCarthy, sivistynyt satamajätkä * Krupp, McCarthyn nuoruudenystävä, satamapoliisi joka vihaa työtään muttei keksi muutakaan * Harry, joka yrittää saada ihmiset nauramaan muttei onnistu * Wesley, musta poika joka soittaa hienosti boogie- woogieta pianolla * Willie, marmorikuulapeliriippuvainen * Dudley, nuori rakastunut mies * Elsie, sairaanhoitaja, Dudleyn rakas * Lorene, epäviehättävä nainen * Mary L., onneton nainen ==Juoni== Mukava ja varakas Joe istuu Nickin kapakassa, kannustaa muitakin asiakkaita olemaan juuri niin erikoisia kuin ovat ja auttaa heitä pyrkimyksissään. Saroyan käytti Nickin kapakan esikuvana Izzy Gomezin ravintolaa San Franciscossa, jossa hänellä oli tapana käydä.Landau, Tina ja Coleman, Heidi: Time of Your Life Interview, Steppenwolf, kesäkuu 2002. ==Esityshistoriaa== The Time of Your Life on alkuperäistuotannon jälkeen tuotu Broadwaylle kolmasti: vuonna 1940, vuonna 1969 John Hirschin ohjaamana ja 1975 Jack O’Brienin ohjaamana. Maaliskuussa 1972 näytelmä sai ensi-iltansa Huntington Hartford Theaterissa Los Angelesissa, ohjaajana Edwin Sherin ja näyttelijöinä muiden muassa Henry Fonda, Richard Dreyfuss, Ron Thompson, Gloria Grahame, Strother Martin, Jane Alexander, Richard X. Slattery ja Pepper Martin.The Time of Your Life, Worldcat.org. ==Elokuva- ja tv-sovituksia== Vuonna 1948 H. C. Potter ohjasi näytelmän elokuvaksi Vain yksi vuorokausi, rooleissa muun muassa James Cagney (Joe) ja hänen sisarensa Jeanne Cagney (Kitty Duval). Vuonna 1958 näytelmä esitettiin Tom Donovanin ohjaamana suorana televisioesityksenä, mukana muun muassa Jackie Gleason. Suomessa Jotaarkka Pennanen ohjasi teoksen televisionäytelmäksi Elämäsi parhain aika vuonna 1978. Se ensiesitettiin Yle TV1-kanavalla 28. syyskuuta 1978. Rooleissa nähdään Eeva-Maija Haukinen (Kitty), Kari Franck (Joe), Svante Martin (Tom), Martti Tschokkinen ja Eero Ahre (merimies). Pennanen ohjasi näytelmän myös Tampereen Teatteriin 1994.Reidar Palmgren CV , Näyttelijäliitto. Viitattu 8.10.2014. ==Palkintoja== * 1939 New York Drama Critics' Circle Best Play * 1940 Pulitzer Prize for Drama ==Lähteet== Luokka:Yhdysvaltalaiset näytelmät